**NOTĂ INFORMATIVĂ**

**la proiectul hotărârii Guvernului**

**Cu privire la alocarea mijloacelor financiare**

(*pentru restituirea valorii bunurilor prin achitarea de compensații*

*persoanelor supuse represiunilor politice)*

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărârii Guvernului cu privire la alocarea mijloacelor financiare (*pentru restituirea valorii bunurilor prin achitarea de compensații persoanelor supuse represiunilor politice)*, (în continuare – proiect) este elaborat de Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul prenotat este elaborat în contextul acordării unui sprijin din partea statului în vederea restituirii valorii bunurilor prin achitarea de compensații persoanelor supuse represiunilor politice. Prezenta hotărâre intră în vigoare la data publicării în Monitorul oficial al Republicii Moldova, în conformitate cu prevederile art.56 alin. (3) din Legea nr.100/2017 cu privire la actele normative, prin care se urmărește protecția drepturilor și libertăților fundamentale ale omului. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de hotărâre nu contravine legislației UE. |
| **4. Principalele prevederi ale proiectului și evidențierea elementelor noi** |
| Proiectul dat este elaborat în baza În baza Legii nr.1225/1992 privind reabilitarea victimelor represiunilor politice, potrivit căreia, persoanele supuse represiunilor și ulterior reabilitate sânt reintegrate în drepturi politice, sociale şi civile, pierdute de acestea în legătură cu represiunile politice.  Ministerul Finanțelor, în baza deciziilor Comisiei speciale prezentate de autoritatea administrației publice locale și Încheierii Judecătoriei Edineț (sediul Dondușeni) din 27.10.2022 (menținută prin decizia irevocabilă a Curții de Apel Bălți), a elaborat proiectul hotărârii de Guvern „Cu privire la alocarea mijloacelor financiare” prin care se propune alocarea mijloacelor financiare de la bugetul de stat pentru achitarea compensației pentru valoarea averii confiscate, naționalizate sau scoase în orice mod din posesia victimelor reabilitate ale represiunilor politice în sumă de **1.957.496,0 lei**, pentru un beneficiar din raionul Dondușeni.  Suma respectivă reprezintă primele două tranșe (pentru anii 2023-2024)din suma totală de 4.893.741,62 lei, eșalonată pe perioada de 5 ani (2023-2027). |
| **5. Fundamentarea economico – financiară** |
| Implementarea prevederilor proiectului necesită cheltuieli financiare din bugetul de stat în sumă de 1.957.496,0 lei.  În bugetul de stat pentru anul 2024 în acest scop sânt aprobate mijloace financiare în volum de 4.900.000,0 lei**.** |
| **6. Modul de încorporare a actului în cadrul normativ în vigoare** |
| Aprobarea proiectului hotărârii Guvernului cu privire la alocarea mijloacelor financiare nu va genera modificări și în textul altor acte normative. |
| **7. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul Hotărârii Guvernului a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională, Procesul decizional. |
| **8. Constatările expertizei anticorupție** |
| Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative. |
| **9. Constatările expertizei juridice** |
| Proiectul va fi fost supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative. |

**Ministrul finanțelor Petru Rotaru**

*Executor: Rodica Sluhinscaia*

*tel:22262608*

*e-mail:rodica.sluhinscaia@mf.gov.md*